Държавен вестник, бр. 92, 2018 г., стр. 21

БРОЙ  92	
Д Ъ Р Ж А В Е Н  В Е С Т Н И К 	
СТР.  21  
по предложение на началника на ВВМУ „Н. Й. 
Вапцаров“, а останалите двама се определят 
съответно от министъра на образованието и 
науката и от Студентския съвет.
(6) Съветът на настоятелите избира пред-
седател измежду своите членове.
Чл. 37. Съветът на настоятелите дава ста-
новище по:
1. основни въпроси, свързани с развитието 
на ВВМУ „Н. Й. Вапцаров“;
2. проекта на мандатната програма;
3. проекта на бюджет на ВВМУ „Н. Й. 
Вапцаров“;
4. проекти за приемане, изменение и до-
пълнение на Правилника за устройството и 
дейността на ВВМУ „Н. Й. Вапцаров“;
5. проектите на заявките и предложенията 
за броя на приеманите за обучение студен-
ти и докторанти и за размера на таксите за 
кандидатстване и за обучение;
6. годишния доклад за състоянието на 
ВВМУ „Н. Й. Вапцаров“, годишния доклад 
с финансовите и натуралните показатели на 
ВВМУ „Н. Й. Вапцаров“, годишния финансов 
отчет и отчета за изпълнението на приходната 
и разходната част на бюджета;
7. предложения за учредяване на стипендии 
от ВВМУ „Н. Й. Вапцаров“.
Чл. 38. (1) Съветът на настоятелите заседава 
най-малко веднъж на три месеца. 
(2) Съветът на настоятелите се свиква на 
заседание от председателя на съвета по негова 
инициатива, по искане на всеки от членовете 
или на началника на ВВМУ „Н. Й. Вапцаров“.
(3) Съветът на настоятелите приема пра-
вила за своята работа.
(4) Членовете на Съвета на настоятелите 
не получават възнаграждение за дейността си.
Чл. 39. Мандатът на Съвета на настоятелите 
е четири години, като съвпада с мандата на 
органите на управление на училището.
Раздел II
Факултети
Чл. 40. (1) Факултет се открива, преобра-
зува или закрива при условията и по реда на 
действащото законодателство.
(2) Факултетът е основно звено, обединя-
ващо катедри за осигуряване на обучението в 
едно или няколко професионални направления 
от областите на науката, по които висшето 
училище е акредитирано да провежда обуче-
ние, и разполага с не по-малко от 40-членен 
академичен състав от военнослужещи и ци-
вилни служители на основен трудов договор, 
от който хабилитираните лица осигуряват за 
всяка специалност не по-малко от 70 на сто 
от лекционните курсове. При необходимост 
и след решение на Академичния съвет за 
отделни специалности хабилитираните лица 
могат да четат не по-малко от 50 на сто от 
лекционните курсове.
Чл. 41. (1) Органи за управление на фа-
култета са: общото събрание на факултета, 
факултетният съвет и деканът на факултета. 
(2) Мандатът на органите за управление 
на факултета е 4 години. Той не се прекъсва 
с провеждането на частични избори. Манда-
тите на допълнително избраните членове се 
прекратяват с изтичане на мандата на органа.
Чл. 42. (1) Общото събрание на факултета 
се състои от всички членове на академичния 
състав – военнослужещи и цивилни служители 
на основен трудов договор, от представители на 
административния персонал и на обучаемите 
във факултета. Членовете на академичния 
състав са най-малко 70 на сто от състава на 
общото събрание, а обучаемите – най-малко 
15 на сто. 
(2) Структурата и численият състав на 
общото събрание на факултета и редът за 
избиране на представителите по ал. 1 се оп-
ределят от факултетния съвет, като:
1. представителите на докторантите, курсан­
тите и студентите се избират от събрание на 
всички обучаеми във факултета, организирано 
от Студентския съвет;
2. представителите на административния 
персонал – от събрание на всички служители, 
организирано от декана на факултета и ръко-
водено от председател, избран от събранието;
3. списъчният състав на представителите 
на отделните категории се утвърждава от 
декана на факултета;
4. при необходимост се извършва частичен 
избор за попълване на освободените места в 
общото събрание.
Чл. 43. (1) Общото събрание на факултета: 
1. избира с тайно гласуване за срока на 
мандата си председател и негов заместник 
от състава на хабилитираните си членове. 
Деканът на факултета и заместниците му не 
могат да бъдат избирани за председател и 
заместник-председател на общото събрание 
на факултета;
2. избира с тайно гласуване за срока на 
мандата си хабилитирано лице за декан на 
факултета;
3. определя числения състав на факултетния 
съвет и избира с тайно гласуване неговите 
членове;
4. обсъжда и приема годишния доклад на 
декана за преподавателската и творческата 
дейност във факултета и за неговото състояние;
5. се представлява от неговия председател. 
(2) Общото събрание на факултета се свиква 
най-малко веднъж годишно от неговия пред-
седател по решение на факултетния съвет, по 
искане на декана на факултета или на една 
четвърт от списъчния му състав.
(3) За свикването на общото събрание чле-
новете му се уведомяват от председателя на 
събранието не по-късно от седем дни преди